CELEX: C2005/182/47
Language: et
Date: 2005-07-23 00:00:00
Title: Kohtuasi C-196/05: Eelotsusetaotlus, mille esitas Finanzgericht München 17. veebruari 2005. aasta määrusega kohtuasjas Sachsenmilch AG versus Oberfinanzdirektion Nürnberg

23.7.2005   
            
            
               ET
            
            
               Euroopa Liidu Teataja
            
            
               C 182/25
            
         Eelotsusetaotlus, mille esitas Finanzgericht München 17. veebruari 2005. aasta määrusega kohtuasjas Sachsenmilch AG versus Oberfinanzdirektion Nürnberg
   (Kohtuasi C-196/05)
   (2005/C 182/47)
   Kohtumenetluse keel: saksa
   Euroopa Ühenduste Kohus on saanud Finanzgericht München'i 17. veebruari 2005. aasta määrusega esitatud eelotsusetaotluse kohtuasjas Sachsenmilch AG v. Oberfinanzdirektion Nürnberg, mis saabus kohtukantseleisse 4. mail 2005. aastal.
   Finanzgericht München küsib Euroopa Kohtult eelotsust järgmistes küsimustes:
   
               1.
            
            
               Kas koondnomenklatuuri 11. septembri 2003. aasta määruse (EÜ) nr 1789/2003 (1), millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse EMÜ nr 2658/87 (2) I lisa, I lisa sõnastuses tuleb tõlgendada selliselt, et pitsajuust (mozzarella), mida säilitatakse pärast valmistamist üks kuni kaks nädalat 2–4°C juures, klassifitseeritakse koondnomenklatuuri alamrubriiki 0406 10?
            
         
               2.
            
            
               Kas vastavate ühenduse õigusnormide puudumisel võib hinnata seda, kas tegemist on värske juustuga koondnomenklatuuri alamrubriigi 0406 10 mõttes, organoleptiliste omaduste alusel?
            
         
      (1)  ELT L 281, lk 1.
   
      (2)  EÜT L 256, lk 1.